 Sidoo kale, Xubno kale oo Culimada ka mid ah oo iyaguna halkaas ka hadlay, ayaa sheegay haddii ay Xildhibaannada Golaha Wakiilladu u damqan waayaan Dadkooda iyo Diintooda oo ay joojin waayaan Xeerkaas oo ay meel-mariyaan inay iyaga laftoodana mustaqbal-darro ku yeelan doonto meel-marintiisu, isla markaana wakhtigan lagu jiro aan loo baahnayn Ribo, Dulsaar iyo Naxariis-darro Bulshada loogu adeego midna, iyaga oo ku dooday marka Dalalka Islaamka laga tago inay waddamadii Gaaladu u soo noqdeen Ku-dhaqanka Shareecada Islaamka dhinaca Baananka oo ay intooda badani tirtireen nidaamkii Ribada, markii ay arkeen dhibaatada Ribadu ku keentay iyo dhaqaale-xumada ay Ribadu sababtay. 